Ritratt: PN .td_uid_2_614b52193472d_rand.td-a-rec-img{text-align:left}.td_uid_2_614b52193472d_rand.td-a-rec-img img{margin:0 auto 0 0} Ir-reputazzjoni ta' Malta tista' titranġa billi tiġi mibdula f'reputazzjoni ta' 'pijuniera għal żvilupp sostenibbli'. Hekk qal il-Kap tal-Partit Nazzjonalista, Bernard Grech fid-diskors li għamel meta indirizza attività tal-Isitut Malti tal-Accountants l-Erbgħa filgħodu, bit-tema fuq l-ambjent u l-iskart. Grech semma kif Malta qed taffaċja żewġ sfidi ġodda; ir-reputazzjoni u s-sostenibbilità u qal kif it-tnejn huma interkonnessi. Filwaqt li semma li l-impatt ta' Malta fuq il-lista l-griża se jaffettwa lil kulħadd, inkluż lill-accountants, qal kif irid jitkellem fuq il-viżjoni futura tal-pajjiż. Bħala eżempju ta t-tibdil fil-klima u qal kif il-poplu Malti jista jegħleb kull sfida li jkollu quddiemu. Semma kif jixtieq li l-Maltin jaħdmu lejn l-istess interessi sabiex ir-riżorsi kollha ta' Malta jkunu diretti lejn għan komuni: Li Malta tkun minn ta' quddiem nett mid-dinja kollha. Grech semma l-fatt li din mhux xi ħaga ġdida għall-partit, hekk kif 20 sena ilu, bdew industriji fis-settur tal-gaming u dak finanzjarju biex Malta kienet fuq quddiem nett fil-konformità u s-sostenibbiltà ta' dawn is-setturi. "Malta tista' tkun pijuniera fis-sostenibbiltà, fil-ġlieda kontra l-klima u kif nistgħu naddataw għat-tibdil fil-klima," kompla jisħaq Grech. Il-Kap tal-PN qal li Malta mhux biss tista' taħdem biex tkun pijuniera għal żvilupp sostenibbli, izda anki bil-kisbiet tagħha tappella lil nazzjonijiet oħra biex jindirizzaw l-isfida tal-klima. Grech qal li PN fil-Gvern se jkun qed jagħti s-saħħa lin-negozji li jkunu fost l-aqwa fl-UE, b'politika li tħares il-futur ta' uliedna, u bi tmexxija ta' eżempju. "Jien konvint li nistgħu ndawru l-paġna għal futur aħjar, futur li jħares l-ambjent u sostenibbli, il-PN irid jibda billi jkun hu ta' ezempju," żied jgħid Grech. Qal ukoll kif il-Partit Nazzjonalista qed iħares lejn Malta "mhux biss tal-lum, imma anki t'għada, u huwa għalhekk li l-ġimgħa d-dieħla se jkun hemm konferenza dwar it-tibdil fil-klima." "Inħeġġiġkom biex tattendu u tatu l-kontribuzzjoni tagħkom. Il-PN huwa partit tad-djalogu u wieħed li jemmen fl-esperti," ikkonkluda Grech. Il-PN jistieden lill-pubbliku għall-Konferenza dwar it-Tibdil fil-Klima .td_uid_3_614b521934ba5_rand.td-a-rec-img{text-align:left}.td_uid_3_614b521934ba5_rand.td-a-rec-img img{margin:0 auto 0 0}